Chris Brown by nóg 'n aanranding betrek | Nuus24
Los Angeles – Die Grammy-wenner Chris Brown word betrek by 'n ondersoek oor ‘n beweerde aanranding in ‘n parkeerterrein in Hollywood, het die polisie Maandag gesê.Brown en die sanger Frank Ocean was glo Sondagaand in ‘n onderonsie oor ‘n parkeerplek betrokke by die Westlake-ateljee in Los Angeles.“Die onderonsie het daartoe gelei dat Brown die slagoffer aangerand het,” het die polisie in ‘n verklaring gesê.Dit is nie die eerste keer wat Brown by so 'n voorval betrek word nie.In 2009 het Brown die sangeres Rihanna, wat toe sy meisie was, erg aangerand. Hy doen tans gemeeskapsdiens oor dié oortreding.Hy was verlede Junie ook by ‘n nagklub in New York in ‘n bakleiery met die sanger Drake betrokke.Die 23-jarige Brown is steeds op voorwaardelike vrylating oor die aanval op Rihanna en moet op 6 Februarie weer in die hof verskyn.– Volg Nuus24 op Twitter - AP
Defnitief getrek of gerook gewees!!